
RAPORT DE SPECIALITATE,

privind aprobarea dobândirii de către Municipiul Timişoara, a imobilului-teren înscris în 
CF nr. 454779 Timișoara ce face obiectul renunţării la dreptul de proprietate de către Societatea BEGA MINERALE INDUSTRIALE S.A. și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum și spații verzi 


Având în vedere adresa nr. CT2022-003874 din 10.06.2022, înregistrată la Primăria Municipiului Timişoara de către subscrisa Bega Minerale Industriale S.A., prin care ne înştiinţează că renunţă la dreptul de proprietate, asupra imobilului-teren situat în Timişoara, str. Bujorilor nr. 160, înscris în CF nr. 454779 Timişoara, nr. cad. 454779 în suprafaţă de 908 mp, reprezentând teren intravilan destinat pentru drum și spații verzi .
Având în vedere, “Declaraţia”, de renunţare la dreptul de proprietate, autentificată sub nr. 1332 din 09.06.2022, la Societatea Profesională Notarială ”Cristescu-Heiman”, de către Notar Public Vlad Cristescu, prin care proprietarul tabular al imobilului-teren menţionat mai sus, reprezentat prin domnul Novak Bela-Tibor, în calitate de președinte al Consiliului de Administrație al Bega Minerale Industriale S.A., declară că renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi. 
În vederea îndeplinirii prevederilor HCLMT nr. 391/17.07.2018 privind aprobarea PUZ ”Dezvoltare zonă mixtă :comerț, servicii, funcțiuni administrative și locuire colectivă în regim de înălțime S+P+6E+Er”, str. Bujorilor, nr. 160 Timişoara modificat prin HCL nr. 184/18.05.2020 este necasară aprobarea dobândirii de către Municipiul Timişoara, a imobilului-teren înscris în CF nr. 454779 Timișoara nr. cad. 454779 ce face obiectul renunţării la dreptul de proprietate de către Societatea Bega Minerale Industriale S.A. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren intravilan destinat pentru drum și spații verzi”.
În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 454779 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarului şi înscrisul din cartea funciară, rezultă că, destinaţia imobilului-teren este, ”teren intravilan destinat pentru drum și spații verzi”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind aprobarea dobândirii de către Municipiul Timişoara, a imobilului-teren înscris în CF nr. 454779 Timișoara ce face obiectul renunţării la dreptul de proprietate de către Societatea BEGA MINERALE INDUSTRIALE S.A. și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum și spații verzi .

